Paavli tänav

Paavli tänav on tänav Tallinnas Põhja-Tallinna linnaosas Karjamaa ja Sitsi asumis. Paavli tänav algab Kopli tänavalt ja lõpeb Sõle tänaval.

Paavli tänav on lõunaedela–põhjakirdesuunaline, 545 meetri pikkune ja kannab registrinumbrit 7840604. Paavli tänava viimane lõik enne Sõle tänavaga ristumist (umbes 200 m) on avatud vaid kergliiklejaile.

Tänava nimi
Tänav rajati 17. jaanuaril 1923. Tänav sai nime väidetavalt ühe majaomaniku nime järgi. Tänava saksakeelsed nimed olid Paulstraße, Pawelstraße ja Pawlowsche Straße ning venekeelne Павловская улица.

1939. aasta aprillis tegi Tallinna Linnavalitsus ettepaneku nimetada Paavli tänav ümber Kaali tänavaks, mis ei leidnud aga linnavolikogus toetust.

27. juunil 1950 nimetati tänav Aleksandr Popovi järgi ümber Aleksandr Popovi tänavaks ehk Popovi tänavaks. Algne tänavanimi taastati  3. augustil 1990.

Hoonestus ja taristu
 Paavli tänav 4, A-Ülevaatus Pelgulinna
Paavli tänav 5 büroohoone, Eesti NSV ajal nõukogude 773. sidetehas
 Paavli tänav 6, Paavli Kaltsukas
 Paavli tänav 10, Sõle Rimi Supermarket

Viited

Välislingid
 A-Ülevaatus Pelgulinna
Paavli Kaltsukas
Sõle Rimi Supermarket

Põhja-Tallinna tänavad